Johann Baptist Walpoth

miniatura|left|Arpizadëur ziplà tl lën da Batista Walpoth.
Johann Baptist Walpoth, ënghe Batista da Lësc (* 25 de jené 1911 a Urtijëi; † 2 de setëmber 1934 a Urtijëi), fova n scultëur y alpinist de  Gherdëina.

 Vita 
Batista ie nasciú a Junerëi, fi dl scultëur Levisc dala Plates (Alois Walpoth) y de Trina Bernardi d'Alësc, na sarturëssa spezialiseda per guant dala Gherdëina. La sor, Stina Walpoth-Moroder fova na depenjadëura tla berstot da Lenert y depenjova la scultures de Pepi Rifesser da Sufan. N si nepot ie l scultëur  Bruno Walpoth. Bel da pitl l ova Vigil Pescosta da Banch tëut de berstot canche l ova udú coche l ova scumencià a ziplé cun na britula. Batista ova scumencià a ziplé sciche lerner cun Zenz Moroder da Scurcià. Domesdi y da sëira jiva l Walpoth ala scola d'ert de Urtijëi che fova ntlëuta sota la direzion de  Guido Balsamo Stella, y tla tlas de mudelé de  Ludwig Moroder-Lenert. Tl 1934 laurovel cun Luis Insam dl Tavella a Urtijëi. Ël ie mort tl bosch de Resciesa sëura l luech de Palvates.

 Lëures 
miniatura|Crëusc tl post ulache ie mort Johann Baptist Walpoth

 Crist de Sëurasas, 2176 m, si lëur plu cumesciú ziplà cun Vinzenz Peristi tl 1933. Luis Trenker y l fotograf Ernst Baumann á fat n film su coche univa ziplà l crist sul crëpM. E. (Moroder Eduard) Cristc te Val de Cherdëina. Calënder de Gherdëina 1973, pl. 52-53..
 Guidacrëp, statua y crist, vendú a Lydia d’Arenberg (1905–1977), la fëna de   Filiberto de Savoia (1895–1990).

 Notes 

 Bibliografia 

 Pepi Moroder: Trë scultëures de Gherdëina, morc te si plu biei ani, Vinzenz Peristi, J. Batista Walpoth, Prof. Anton Anderlan. Calënder de Gherdëina 1955. Union di Ladins de Gherdëina. Urtijëi 1955. p. 42 
 Gerhard Mussner: Pensieres Sun l Crist de Sëurasas. Calënder de Gherdëina 2002, pl. 83-87.
 Elfriede Perathoner Bergmeister: Grödner Krippenschnitzkunst. Folio Verlag Wien/Bozen 2004, ISBN 3 85256 279 1. Pl. 118.

Categoria:Uem
Categoria:Scultëures de Gherdëina
Categoria:Persona ladina
Categoria:Persona de Urtijëi‎